Решение на Съвета за подписване на Пекински договор
РЕШЕНИЕ НА СЪВЕТА от 10 юни 2013 година за подписване, от името на Европейския съюз, на Договора от Пекин относно аудиовизуалните изпълнения
28 юни 2013 | Документи, Международни споразумения
(2013/275/ЕС)
като взе предвид Договора за функционирането на Европейския съюз, и по-специално член 114 във връзка с член 218, параграф 5 от него,
(1) На 7 ноември 2000 г. Съветът упълномощи Комисията да води преговори в рамките на Световната организация за интелектуална собственост (СОИС), за да осигури участието на Европейската общност в дипломатическата конференция, проведена в Женева от 7 до 20 декември 2000 г., с цел да бъде създаден инструмент за защита на правата на изпълнителите върху техните аудиовизуални изпълнения.
(2) Преговорите бяха успешно приключени на повторно свиканата дипломатическа конференция, проведена в Пекин от 20 до 26 юни 2012 г., и на 24 юни 2012 г. беше приет Пекинският договор на СОИС относно аудиовизуалните изпълнения („Пекински договор[1]“).
(3) Пекинският договор установява набор от нови между¬народни правила в областта на сродните права, които имат за цел да се гарантира адекватна защита и възнаграждение на аудиовизуалните изпълнители.
(4) Пекинският договор е открит за подписване от страни с право на участие в него в продължение на една година след приемането му.
(5) Съюзът има изключителна компетентност по редица разпоредби от Пекинския договор, по които е било прието съответно законодателство на Съюза. Поради това Пекинският договор следва да бъде подписан от името на Съюза при условие за сключването му на по-късна дата.
(6) С подписването на Пекинския договор Съюзът не упражнява споделена компетентност, тъй като държавите членки запазват своята компетентност в областите, обхванати от Пекинския договор, които не засягат общите правила или не изменят обхвата на тези правила,
С настоящото се одобрява подписването, от името на Съюза, на Пекинския договор на СОИС относно аудиовизуалните изпълнения („ Пекински договор “), при условие че посоченият договор бъде сключен (1).
Председателят на Съвета се оправомощава да посочи лицето(ата), упълномощено(и) да подпише(ат) Пекинския договор от името на Съюза.
Настоящото решение влиза в сила в деня на приемането му.
Съставено в Люксембург на 10 юни 2013 година.
Л. УАКАБКАК
[1] Текстът на Пекинския договор ще бъде публикуван заедно с решението за сключването му.
« БЪЛГАРИЯ НЕ ПРАВИ ДОСТАТЪЧНО ЗА ЗАКРИЛАТА НА ПРАВА НА ИНТЕЛЕКТУАЛНА СОБСТВЕНОСТ
Изплащане на успешно разпределените събрани възнаграждения, съотносими за 2011г. »
Право на публично разгласяване в областта на авторското право